Jedna od najstarijih robnih kuća u SAD-u još uvijek dobro posluje
Osnovana 1886. godine, SEARS nikada nije bila luksuzna trgovina, ali se uspjela održati do danas zahvaljujući mudrim poslovnim potezima
Dok mnogi američki lanci trgovina danas propadaju, ponuda i usluge koje nudi trgovina Sears pod motom: “vaše je zadovoljstvo zagarantirano; u protivnom, vratit ćemo vam novac” - još uvijek su učinkovite Stare lokalne robne kuće kojih se većina starijih Amerikanaca sjeća po šarolikim izlozima u vrijeme Božića, operaterima liftova, i nekoliko katova krcatih odjećom, kućanskim potrepštinama i nakitu, postale su stvar prošlosti. Naime, ili su potpuno zatvorile svoja vrata, ili su se spojile u lanac trgovina koje možete vidjeti po velikim trgovačkim centrima diljem zemlje. Neki od tih lanaca trgovina i sami počinju propadati. No, jedna od najstarijih i najpoznatijih američkih robnih kuća još uvijek se drži. Sears, koji je s radom počeo kao R.W. Sears Watch Company u Minneapolisu, u saveznoj državi Minnesota, davne 1886. godine. Kasnije se preselio u Chicago i postao velika robna kuća te se brzo proširio diljem zemlje. Nikada nije bio luksuzna trgovina koju se moglo naći u skupim dijelovima grada. Bila je to trgovina koja se nalazila u središtu grada, odmah uz trgovinu šešira i slastičarnu. Poput svog najvećeg konkurenta, J.C. Penney, koji je započeo kao trgovina sušenim prehrambenim proizvodima u Wyomingu, najveću je zaradu ostvario kataloškom prodajom. Searsov katalog zvao se Velika knjiga. U njemu su bile cijene, detalji o proizvodu, kao i mali crteži svakojakih proizvoda od čizama pa do čepova za kade za kupanje. Preko njihovog se kataloga čak mogla naručiti kompletna, unaprijed napravljena kuća, i to u 447 graditeljskih stilova. Sears je osnovao radijsku postaju u Chicagu, pod imenom WLS, odnosno World’s Largest Store (najveća trgovina na svijetu), koja je sponzorirala natjecanje za najljepšu bebu, osnovala osiguravajuću komapniju, kao i kreditnu karticu Discover. Njihov slogan od samog početka – “vaše je zadovoljstvo zagarantirano; u protivnom, vratit ćemo vam novac” - još uvijek vrijedi. Sada, kad se Sears udružio s lancem trgovina K-Mart, Velike knjige više nema. Kao i sve druge trgovine, većinom se nalazi u trgovačkim centrima. No, još uvijek izdaju božićni katalog nazvan Christmas Wish Book. Dakle, još uvijek možete poželjeti - no na žalost, Sears vam više neće poštom poslati - cijelu novu kuću.